b"\n_START_ARTICLE_\nTro h\xc3\xa5b og hornmusik\n_START_SECTION_\nHandling\n_START_PARAGRAPH_\nMed huller i t\xc3\xb8jet og stolthed i blikket spiller en flok drenge med en barsk fortid p\xc3\xa5 ramponerede messingbl\xc3\xa6sere. Vi er i Kampala, Uganda, hvor musik er hjertet i b\xc3\xb8rnehjemmet Mlisada. Her bor 80 tidligere gadeb\xc3\xb8rn. De l\xc3\xa6rer at spille bl\xc3\xa6seinstrumenter i et hornorkester og hver uge spiller de koncerter for at tjene til f\xc3\xb8den. Vi m\xc3\xb8der Julius Tuba (18 \xc3\xa5r) og Julius Tr\xc3\xa6kbasun (15 \xc3\xa5r), der begge elsker musikken mere end noget andet. Musikken og f\xc3\xa6llesskabet i bandet giver de for\xc3\xa6ldrel\xc3\xb8se unge en tro p\xc3\xa5, at de kan noget og en f\xc3\xb8lelse af at h\xc3\xb8re til. De har det godt nu som en del af bandet, men fortidens skygger lurer stadig under overfladen. I Uganda er 2,5 mio. b\xc3\xb8rn under 18 \xc3\xa5r for\xc3\xa6ldrel\xc3\xb8se ' 1,2 mio. p\xc3\xa5 grund af HIV/AIDS (Unicef 2007)"